钦定古今图书集成/理学汇编/学行典/第208卷 > 周士赞
## 钦定古今图书集成/理学汇编/学行典/第208卷 > 周士赞

按《宁波府志》：“周士赞，号慕斋，旋之子也。生平言动不
苟，事父母寝膳必谨。父病，调奉汤药，弗离左右，焚香
吁天，愿以身代。比易箦，呼跄号恸，绝而复苏。事母与
所生母甘旨色养，务得懽心，乡里称孝焉。仲子早世，
遗孤四人，长名梦德，孝弟谨信，克肖其祖。家贫，弃举
子业，朝夕拮据，以事孀母，抚弱弟，且为择师傅，所置”
产业，悉以公诸弟，秋毫无所私。年六十二卒。今其子
姓繁衍，多致通显，咸谓其“孝友”之报云。